‘Rowers’ vasgetrek ná rooftog misluk | Maroela Media
‘Rowers’ vasgetrek ná rooftog misluk
Vyf gewapende rowers is vasgetrek oomblikke nadat hul poging om ŉ juwelierswinkel by ŉ winkelsentrum in Kaapstad te beroof, misluk het.
Lt.kol. Andrè Traut, woordvoerder van die polisie, het gesê die vyf verdagtes het omstreeks 10:00 op die winkel in Claremont toegeslaan. “Hulle het die personeel met ŉ vuurwapen aangehou en die vertoonkaste stukkend geslaan, wat die alarm laat afgaan het. In hul paniek het die verdagtes met leë hande gevlug,” het Traut gesê.
Die verdagtes het deur die winkelsentrum gehardloop en ŉ veiligheidswag kon daarin slaag om een van hulle aan te keer. “Die polisie was vinnig op die toneel en het die ander vier verdagtes vasgetrek en op ŉ onwettige vuurwapen beslag gelê,” het Traut gesê.
Hy het gesê die polisie het ook op die verdagtes se VW Polo beslag gelê. Verdere ondersoek het getoon die Polo is omstreeks 21:00 gisteraand in Strandfontein gekaap en die 39-jarige bestuurder is doodgeskiet.
“Die verdagtes, tussen 23 en 32 jaar oud, sal binnekort in die hof verskyn op aanklagte van moord, poging tot gewapende roof en die onwettige besit van ŉ vuurwapen.”
Broer en suster vas oor ‘bedrog’
Polisie, Wits-studente slaags in Jhb-strate
Baie mooi trap hulle vas en sterkte aan die polisie
Dit was nou êppies wat nooit hul vaktoets sal slaag nie.
Hang die mooerdenaars
Puik opvolgwerk SAPD Kaapstad. Baie geluk.
wars die bells mense?
Victorious · 3 jaar gelede
dankie aan al die polisielede wat so spoedig optree!
Wel gedaan – nou wie het die sneller getrek toe hulle die kar gesteel het – want daai een moet mos nou vir moord ook aangekla word,